joelniklaus/EU_Wikipedias huggingface dataset:
Ižorai

Ižorai (ižorų kalba: inkeroin, ižora, ižoralain; ) – praktiškai išnykusi finų tauta, gyvenanti Ingrijoje, žemėse į pietryčius nuo Sankt Peterburgo. Ižorai kalbėjo ižorų kalba, kuri yra praktiškai išnykusi. Ja kalbančių yra apie 300 žmonių.

Ižorai, kaip ir vodai, yra stačiatikiai. Jie nepainiotini su ingermanlandais (ingrais), kurie kalba suomių kalba ir yra liuteronai.

Istorija 
Ižorų tradicinis arealas yra Ingrijos rytinė dalis, apimanti Karelijos sąsmauką ir teitorijas į pietvakarius nuo Ladogos ežero. XII a. etnosas formavosi Ižorų žemės pagrindu. Ši žemė pateko į Naugardo respublikos įtaką, dėl ko jos gyventojai priėmė provoslavų tikėjimą. 1240 m. minimas ižorų kunigaikštis Pelgusijus, kovojęs su atėjūnais švedais.
 
Kraustantis į šį regioną rytų slavų gentims (daugiausia Ilmenio slovėnams), ižorų gentys ėmė pamažu slavėti, perėmė slaviškus vardus bei pavardes. Nepaisant to, jie išlaikė savo finougrišką kalbą. XVI a. jie vis dar sudarė didžiumą Vodų piatinos gyventojų.

XVII a. ižorus valdė Švedija, kuri juos persekiojo dėl pravoslavų tikėjimo. Dėl tos priežasties daug ižorų buvo priversti migruoti, kur susimaišė su rusais ir jų skaičius krašte ženkliai sumažėjo. Tuo metu ižorai savo krašte jau tapo mažuma, o juos nustelbė suomiškai kalbantys kolonistai ingermanlandai. 

1732 m., kuomet Ingrija sugrįžo Rusijai, atliktas pirmasis krašto gyventojų surašymas, ir tuo metu buvo priskaičiuojama 14,5 tūkst. ižorų. Gana panašus ižorų skaičius išsilaikė iki pat 1930 m. Per XIX a. buvo surinktas ižorų folkloras, vadinamosios runo sakmės, kurios saugotos liaudies dainių. Jis stipriai papildė suomių ir karelų sakmes ir leido atkurti Kalevalos epą.

Didžiausias smūgis ižorams buvo suduotas TSRS laikais, kuomet nuo 1930 m. prieš juos buvo vykdomas persekiojimas. Vien 1935 m. pusė jų buvo ištremti į Sibirą, kur sparčiai asimiliavosi. 1960 m. bebuvo likę vos 1000 ižorų. Likusieji gana greitai praranda savo kalbą ir tapatybę.

Per 2010 m. gyventojų surašymą Rusijoje save ižorais laikė 266 žmonės. Tik apie pusė jų moka ižorų kalbą, ir tai daugiausia vyresniojo amžiaus. Paskutinės ižorų salos yra Ust-lugo ir Vistino kaimai. Estijoje 2000 m. suskaičiuoti 62 ižorai, iš kurių tik 19 mokėjo ižoriškai.

Ižorų skaičiaus dinamika

Nuorodos 
 Конькова О. И. Ижора. Очерки истории и культуры. 248 с., илл. СПб, 2009.
 Musayev, V. 2000. The Ingrian Question as a Historical and Political Phenomenon

Finougrai
Rusijos tautos
Ingrija
Ingrijos gubernija

Ingrijos gubernija arba Ingermanlandijos gubernija,  (), iki 1708 m. Ingermanlandijos žemė – trumpalaikis administracinis vienetas Rusijos imperijoje, kurį sudarė didelės teritorijos dabartinėje šiaurės vakarų Rusijoje. Jis apėmė Kareliją, Ingriją, Zavoločję, Naugardo žemę ir kitas teritorijas.

Istorija 
Prieš tai ši teritorija buvo priklausoma nuo Švedijos ir vadinosi Švedijos Ingrija. 1703 m. Šiaurės karo metu rusų kariuomenė užėmė šias teritorijas. Nors karas nebuvo pasibaigęs, Petras I suformavo čia Ingermanlandijos žemę, prie kurios prijungė didžiules sritis šiaurės vakarinėse teritorijose. 1708 m. administracinės reformos metu ši žemė paversta gubernija, ir tapo viena iš 8 pirmųjų Rusijos gubernijų. Po trejų metų ji buvo pervardinta Sankt Peterburgo gubernija. 

Ingrija
Rusijos imperijos gubernijos
Blue Café

„Blue Café“ – acid jazz, soul ir lotynų pop muzikos grupė iš Lodzės, Lenkijos. 2003 metais grupė MTV Europos muzikos apdovanojimuose buvo nominuota kategorijoje „Geriausias Lenkijos atlikėjas“.

Istorija 

2001 metais grupė išleido debiutinį singlą „Español“, tačiau sėkmės nesulaukė. Po metų išleista daina „Kochamy siebie…“ šalyje tapo didžiuliu hitu. Tais pačiais metais išleistas grupės debiutinis albumas „Fanaberia“, kuris sulaukė teigiamų visuomenės ir kritikų įvertinimo. 2001 m. „Blue Café“ pelnė Fryderyk apdovanojimą kategorijoje „Metų debiutas“. 2003 metais Lenkijos nacionalinėje atrankoje į 2003-ųjų „Eurovizijos“ konkursą su daina „You May Be in Love“ užėmė trečią vietą. Tais pačiais metais išleistas grupės antrasis studijinis albumas „Demi-sec“, kuris Lenkijos albumų tope užėmė 3 vietą. Albume yra daina „Love Song“, su kuria grupė 2004 metais dalyvavo „Eurovizijos“ dainų konkurse. „Love Song“ konkurso finale su 27 taškais užėmė 17 vietą.

Diskografija

Albumai 
 Fanaberia (2002)
 Demi-sec (2003)
 Ovosho (2006)
 Four Seasons (2008)
 DaDa (2011)

Nuorodos 
 Oficialus grupės tinklalapis – blue-cafe.pl

|-

Lenkijos atlikėjai
Pop atlikėjai
Džiazo atlikėjai
Soul atlikėjai
Lenkijos atstovai Eurovizijoje
Dieter Giesing

Dieter Giesing (g. 1934 m. gegužės 21 d. Klaipėdoje) – teatro režisierius.

Biografija 

Gimė 1934 m. gegužės 18 d. Klaipėdoje. Tiubingeno universitete ir Miuncheno universitete studijavo romanistiką, germanistiką ir meno istoriją. Tiubingeno universitete pradėjo režisuoti studentų spektaklius. Kaip režisierius debiutavo 1964 m. Miuncheno teatre, parengęs spektaklį pagal dramaturgo Harold Pinter pjesę Kollektion. 1968-1972 m. buvo Münchner Kammerspielen vadovu. 1976 m. tapo Hamburgo dramos teatro vadovu. Surežisavo daugiau nei 40 spektaklių, kurie buvo suvaidinti įvairiuose Vokietijos ir Austrijos teatruose.

Nuorodos

 Biografija (vok.)

Literatūra
 Dieter Giesing, Internationales Biographisches Archiv 41/2012 vom 9. Oktober 2012, im Munzinger-Archiv (Artikelanfang frei abrufbar)

Mažosios Lietuvos asmenybės
Teatro režisieriai
Maria Grazia Buccella

Marija Gracija Bučela (, g. 1940 m. rugpjūčio 15 d. Milanas) – Italijos aktorė, dainininkė ir modelis.

Biografija 
Marija gimė Milane. Kine ji debiutavo būdama 11, kriminalinėje dramoje „Le cap de l'espérance“ atlikusi epizodinį vaidmenį. Dar po 3 metų, 1954 m., filmavosi juostoje „Rasputin“.

1959 m. Marija dalyvavo „Mis Italija“ grožio konkurse bei tais pačiais metais pateko į konkurso „Mis Universe“ finalą. Po šių konkursų ji nusprendė visiškai atsidėti kinui ir per savo aktorės karjerą pasirodė beveik 50 gimtinėje sukurtų filmų bei televizijos serialų.

1965 m. Marija buvo tarp pretendenčių atlikti Domino Derval vaidmenį juostoje „Kamuolinis žaibas“ apie agentą 007 Džeimsą Bondą, tačiau jis atiteko prancūzų aktorei Claudine Auger.

Iki 1979 m., kol tęsėsi jos aktyvi karjera, Marijai teko vaidinti to daugeliu žinomų to laikotarpio aktorių: Vittorio Gassman, Gina Lolobrigita, Peter Sellers ir kiti. Vaidmenų spektras buvo labai platus – nuo komedijų ir kriminalinių juostų iki istorinių dramų ir vesternų, tačiau paprastai tai buvo antraeiliai vaidmenys, kuriuose reikėjo gražių, seksualių moterų.
1976 m. aktorė pozavo žurnalui „Playmen“, o 1977 m. – „Playboy“ Italijoje leidžiamai versijai. 1979 m. ji liovėsi aktyviai filmuotis ir vėliau epizodiškai pasirodė ekrane tik režisieriaus Bruno Corbucci juostoje „Nusikaltimas „Formulėje 1““ (1984 m.) ir  dviejuose serialuose 1988 ir 2000 m.

Be vaidybos, Marija išmėgino save ir kaip dainininkė – jos atliekami kūriniai skamba kelių filmų garso takeliuose.

Apdovanojimai 
 1968 m. – Italijos nacionalinis kino žurnalistų sindikatas – geriausia antrojo plano aktorė („Ti ho sposato per allegria“)
 1968 m. – Taorminos kino festivalis – „Golden Orange“ apdovanojimas

Dalinė filmografija 
 1964 – „Gaučas“ ..... Mara
 1966 – „Neištikimybė itališkai“ ..... Glorija
 1966 – „Brankaleonės armija“ ..... našlė
 1966 – „Lapino medžioklė“ ..... mergina su bikini
 1966 – „Malonumų naktys“ ..... Lukrecija Bordžija
 1968 – „Pančo Vilja“ ..... Fina
 1969 – „Kur tu eini nuoga?“ ..... Tonina
 1970 – „Vėjo pyktis“ ..... Solidada
 1973 – „Neronas“ ..... Popėja
 1984 – „Nusikaltimas „Formulėje 1““ ..... Nina

Šaltiniai

Nuorodos 

 IMDb profilis

Italijos aktoriai
Italijos modeliai
Italijos atlikėjai
III

III – septintasis studijinis britų pop grupės „Take That“ albumas, išleistas 2014 m. lapkričio 28 d. Tai – pirmasis grupės albumas, kuriame grupė groja kaip trio, kadangi prieš albumo išleidimą grupę paliko Jason Orange ir Robbie Williams. Albumas susilaukė įvairių kritikų įvertinimų, tačiau tai nesutrukdė jam debiutuoti pirmoje Jungtinės Karalystės topo vietoje. Tai buvo grupės septintasis albumas, pasiekęs pirmąją vietą.

Dainų sąrašas 

2014 albumai
Olly Murs

Oliver Stanley „Olly“ Murs (g. 1984 m. gegužės 14 d.) – britų dainininkas, dainų autorius, muzikantas ir tv laidų vedėjas. Atlikėjas išgarsėjo užėmęs antrąją vietą „The X Factor“ konkurse 2009 m. Šiuo metu muzikantas yra išleidęs penkis studijinius albumus. Naujausiasis, „24 Hrs“, buvo išleistas 2016 m. lapkritį ir debiutavo pirmoje Jungtinės Karalystės albumų topo vietoje.

Diskografija 
 Olly Murs (2010)
 In Case You Didn’t Know (2011)
 Right Place Right Time (2012)
 Never Been Better (2014)
 24 Hrs (2016)

Nuorodos 
 

Jungtinės Karalystės atlikėjai
Never Been Better

Never Been Better – ketvirtasis studijinis britų atlikėjo Olly Murs albumas, išleistas 2014 m. lapkričio 21 d. Albumas debiutavo pirmoje Jungtinės Karalystės albumų topo vietoje. Tai – trečiasis atlikėjo albumas, pasiekęs pirmąją vietą.

Dainų sąrašas 

2014 albumai
Ben Howard

Benjamin John „Ben“ Howard (g. 1987 m. balandžio 24 d.) – britų dainininkas ir dainų autorius. Atlikėjas yra laimėjęs du „BRIT Awards“ apdovanojimus, taip pat išleidęs du studijinius albumus. Naujausiasis, „I Forget Where We Were“, buvo išleistas 2014 m. spalį ir debiutavo pirmoje vietoje Jungtinės Karalystės albumų tope.

Diskografija 
 Every Kingdom (2011)
 I Forget Where We Were (2014)
Noonday Dream (2018)

Nuorodos 
 

Jungtinės Karalystės atlikėjai
Jaroslavas Jevdokimovas

Jaroslavas Jevdokimovas (; g. 1946 m. lapkričio 22 d. Rivnėje (arba Rovne), Ukrainos TSR) – dainininkas (baritonas).

Diskografija 
 1988 – Все сбудется
 1994 – Не рви рубаху (CD)
 2002 – Фантазер (CD)
 2002 – Целую твою ладонь (CD)
 2006 – За белою рекой (CD)
 2008 – Ярослав Евдокимов и дуэт „Сладка ягода“. Лучшие украинские и казачьи песни” (CD)
 2012 – Возвращение в осень (CD)

Įvertinimas 
 1980 m. balandžio 17 d. – ВSSR nusipelnęs artistas
 1987 m. liepos 13 d. – ВSSR liaudies artistas
 2006 m. vasario 15 d. – Rusijos Federacijos nusipelnęs artistas

Literatūra 
 Беларуская энцыклапедыя. Т. 6. – Мн., 1998. Энцыклапедыя літаратуры і мастацтва Беларусі. Т. 2. – Мн., 1985.
 Encykłapiedyja biełaruskaj papularnaj muzyki. Mińsk: Zmicier Kołas, 2008, s. 368. ISBN 978-985-6783-42-8. (biał.)

Šaltiniai

Nuorodos 

 Jaroslavas Jevdokimovas «Золотий Фонд української естради»
 На Рівненщині посвідку на постійне проживання отримала мати Ярослава Євдокимова, Народного артиста Білорусії 
 http://www.oblgazeta.ru/culture/13950/
 http://vpu-24korec.narod.ru/vipuskniki.html
 http://glinka-edu.by/college/history/ 
 http://www.golos.com.ua/Article.aspx?id=141084 
 http://www.youplaymusic.ru/catalog/sheetmusic/item/1141/ - Поле памяті
 http://pesnyagoda.nm.ru/main.html

Rusijos dainininkai
Baritonai
Vytautas Puronas

Vytautas Puronas (g. 1930 m. sausio 3 d. Vainiūniškyje, Kupiškio valsčius, Panevėžio apskritis) – Lietuvos ekonomistas, istorikas.

Biografija 
1935–1937 m. mokėsi Vainiūniškio, 1937–1940 m. Antalinos, 1940–1942 m. Surdegio pradžios mokyklose. 1942 m. įstojo į Panevėžio vyrų gimnazijos II klasę, bet netrukus perėjo į Kupiškio gimnaziją. Nuo 1946 m. gyveno pas tėvą Vilniuje, 1949 m. baigė Vilniaus I berniukų gimnaziją. 1954 m. baigė Leningrado universiteto Teisės fakultetą. 

1954–1955 m. LSSR MA Istorijos instituto darbuotojas. 1955–1956 m. Ekonomikos instituto mokslinis bendradarbis, 1956–1959 m. mokslinis sekretorius, 1959–1984 m. direktoriaus pavaduotojas mokslo reikalams; 1959–1980 m. Politinės ekonomijos ir liaudies ūkio istorijos sektoriaus, 1980–1986 m. Liaudies ūkio ir ekonominės minties istorijos skyriaus vadovas.  1987–2005 m. LMA prezidiumo mokslo organizacinio skyriaus vedėjas.  1990 m. apgynė istorijos mokslų kandidato disertaciją „Lietuvos pramonė ikimonopolinio kapitalizmo laikotarpiu“.

Mokslinė veikla 
Mokslinės veiklos pagrindinė sritis – ūkio istorija. Europos šalių archyvuose surinko retos medžiagos apie Lietuvos XIX–XX a. ūkį. Dalyvavo sudarant ekonomikos terminų žodynus. Rūpinosi žymesnių Lietuvos socialinių mokslų specialistų kūrybinio palikimo išsaugojimu. Paskelbė per 100 mokslo bei informacinių straipsnių apie politinę ekonomiją ir ūkį. 1988–2005 m. sudarinėjo ir redagavo kasmetinį leidinį „Lietuvos mokslų akademijos veikla“, organizavo leidinį „Lietuvos mokslų akademijos žinios“, 1994–2005 m. buvo jo sudarytojas ir redaktorius.

Bibliografija 
 20 metų Tarybų Lietuvos liaudies ūkiui. – Vilnius: Valsybinė politinės ir mokslinés literatūros leidykla, 1960. – 316 p.
 Komunizmo statyba ir liaudies gerovės kilimas: metodinė medžiaga į pagalbą lektoriui. – Vilnius, 1962. – 26 p.
 Ketvirtis amžiaus socializmo keliu. – Vilnius: Mintis, 1965. – 334 p.
 Lietuvos pramonė ikisocialistiniu laikotarpiu / Kazimieras Meškauskas, Vytautas Puronas, Malvina Meškauskienė, Juozas Jurginis. – Vilnius: Mintis, 1976. – 477 p.: iliustr.
 The Lithuanian Academy of sciences. – Vilnius: LMA, 1990. – 47 p.: iliustr.
 Lietuvos mokslų akademija, 1941–2001. – Vilnius: LMA, 2001. – 240 p.: iliustr. – ISBN 9955-9371-0-6
 The Lithuanian Academy of Sciences. – Vilnius: LMA, 2003. – 223 p.: iliustr. – ISBN 9986-08-038-X
 Lietuvos mokslų akademijos rūmai: trumpa istorinė apybraiža. – Vilnius: Academia, 2007. – 41 p.: iliustr. – ISBN 978-9986-08-044-2

Įvertinimas 
 1966 m. LSSR valstybinė premija (su kitais)
 1980 m. LTSR nusipelnęs ekonomistas

Šaltiniai 

LTSR valstybinės premijos laureatai
Lietuvos ekonomistai
Lietuvos istorikai
Ryan Keen

Ryan Keen (g. 1987 m. balandžio 8 d. Totnese) –  anglų atlikėjas, dainų kūrėjas ir gitaristas.

Biografija 

Ryan gimė 1987 m. Totnese,  Anglijoje. Jo mama –  logopedė, o tėtis – naras.

Keen, baigęs vidurinę mokyklą, studijavo  Vestminsterio universitete komercinės muzikos. Pirmiausia jis grojo ir dainavo kitų muzikantų dainas, tačiau 2009 m. pradėjo savo solo karjerą. Jis išleido savo pirmąjį EP 2010 m. pradžioje. Tada jis pasirodė prestižiniame SXSW festivalyje JAV, kuris jam padėjo pasirašyti sutartį su muzikos įrašų kompanija Imagem.

Jis taip pat apšildė Ed Sheeran jo ture, o vėliau – ir Leona Lewis. 2012 m. baigėsi jo pirmasis turas  Jungtinėje Karalystėje ir kitose  Europos šalyse ir jis koncertavo keliuose festivaliuose kaip Redfest ir Bestival.

2014 m. kovą jis išleido savo debiutinį albumą Room for Light, kuris per trumpą laiką užkopė į  Šveicarijos ir  Jungtinės Karalystės geriausių albumų topus, o 2015 m. jis vėl apšildė Ed Sheeran jo  X albumo ture, taip pat aplankydamas ir  Lietuvą.

Diskografija

Albumai 
 Room for Light (2014)

EPs 
 Aiming for the Sun (2010)
 Focus (2012)
 Back to the Ocean (2013)

Singlai 
 Aiming for the Sun (2010)
 Focus (2012)
 Old Scars (2013)
 All This Time (2013)
 Skin and Bones (2014)

Nuorodos 
 Oficialus Ryan Keen puslapis
 Fanų sukurtas puslapis

Anglijos gitaristai
Anglijos dainininkai
Plaukuotasis gurgždis

Plaukuotasis gurgždis (Chaerophyllum hirsutum) – salierinių (Apiaceae) šeimos gurgždžio (Chaerophyllum) genties žolinių augalų rūšis. Įrašyta į Lietuvos raudonąją knygą.

Biologija 

Tai daugiametis, 40–100 cm aukščio augalas. Stiebas status, apvalus, vagotas, šiurkščiai plaukuotas, pamatas apgaubtas senų lapų likučių. Lapai trikampiški, 2–3 kartus trilapiai, kartais lapeliai dantyti, triskilčiai, tamsiai žali; žemutinių lapų lapkočiai ilgi.

Žiedynas – skėtis su 10–20 plikų stipinų. Skraistlapiai 5–8, nusmailėjusiomis viršūnėmis, žemyn atsilošę. Vainiklapiai balti, dažniau rausvi.

Žydi birželio–liepos mėnesiais. Vaisius – dėžutė, pailgai linijiška, apie 10 mm ilgio ir 2 mm pločio. Dauginasi sėklomis ir vegetatyviškai.

Paplitimas ir augavietės 
Paplitęs Europoje, Balkanuose, Mažojoje Azijoje. Lietuvoje labai retas.

Auga drėgnuose lapuočių ir mišriuose miškuose, šlaituose, paupiuose, humusingame dirvožemyje.

Apsauga ir nykimo priežastys 
Plaukuotasis gurgždis į Lietuvos raudonąją knygą įrašytas nuo 2000 m.  Pagrindinė grėsmė yra augavietės apšvietimo ir drėgmės sąlygų pakitimas, kitų augalų bei medžių konkurencijos padidėjimas.

Nuorodos 
 Plaukuotojo gurgždžio mokslinis lotynų kalba pavadinimas ir sinonimai Theplantlist.org  svetainėje (anglų k.)

Literatūra 

 Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, V tomas, 39 p.

Šaltiniai 

Salieriniai
Katino sugrįžimas

Katino sugrįžimas () – 2002 m. japonų anime nuotykių filmas. Filme plėtojama 1995 m. filmo „Širdies šnabždesys“ šalutinio veikėjo katino Barono istorija, susijusi su mergaite Haru.

Apie filmą 

„Katino sugrįžimas“ (tiesiogiai verčiant Katino grąža arba Tai, kas sugrąžinta katino) pastatytas Aoi Hiiragi mangos Neko no Danshaku, Baron motyvais. Filmas sukurtas japonų „Studio Ghibli“ studijos. Filmas pristatytas Japonijos kino teatruose 2002 m. liepos 20 d. ir buvo komerciškai sėkmingu. Viso Japonijos kino teatruose filmas surinko 50,5 mln. pajamų skaičiuojant JAV doleriais ir buvo septintu  pagal pajamas metų filmu Japonijoje. Filmą prodiusavo legendinis režisierius Hayao Miyazaki, tačiau paties filmo meninis apipavidalinimas ir animacija ženkliai skiriasi nuo originalių Hayao Miyazaki filmų.

Siužetas 

Mergaitė Haru yra mokyklos nevykėlė, ji vėluoja į pamokas, moksladraugiai iš jos juokiasi, o jos simpatija vaikinas draugauja su kita mergina. Eidama į mokyklą su drauge Haru išgelbsti katiną nuo patekimo po automobilio ratais. Katinas užkalbina Haru ir padėkoja už išgelbėjimą. Grįžus namo, vakare Haru einant miegoti, jai pasigirsta garsai nakties metu. Išėjusi į namų kiemelį ji pamato kačių procesiją, kuri sustoja ties namo kiemo varteliais. Procesija atlydi Kačių karalystės karalių, kuris asmeniškai padėkoja Haru už katino išgelbėjimą, nes išgelbėtasis buvo jo sūnus princas ir Kačių karalystės sosto įpėdinis. Kartu kačių karalius pažada Haru atsidėkoti.

Kitą rytą Haru atsibunda ir pamano, kad nakties reginys buvo tik sapnas. Namo kiemelyje ji randa augant daug „kačių žolės“ ir į mokyklą paskui žolių kvapą ją atsiveja būrys kačių. Savo mokinės spintelėje ji randa daugybę dovanų dėžučių su supakuotomis pelėmis. Po pamokų Haru apsiima pabudėti klasėje vietoj draugės ir vėliau išeidama iš mokyklos sutinka katiną, kuris yra Kačių karalystės pasiuntinys. Katinas paklausia, kaip Haru patiko dovanos? Į tai Haru atsako, kad ji yra žmogus ir jai nereikalingas kačių maistas: „kačių žolė“ ir pelės. Kačių karalystės pasiuntinys nusimina, jis pažada Haru būtinai atsidėkoti ir pasiūlo jai apsilankyti Kačių karalystėje bei tapti kačių princo žmona. Haru nespėjus paprieštarauti kačių pasiuntinys nusprendžia, kad reikalas jau sutartas ir pasišalina. Tuo tarpu nustebusiai Haru paslaptingas balsas pataria ieškoti kačių kanceliarijos mieste, kur jai padės nebūti nugabentai į Kačių karalystę ...

Nuorodos 

  nausicaa.net
  rottentomatoes.com
  allmovie.com

2002 filmai
Anime
Drake (reperis)

Aubrey Drake Graham (g. 1986 m. spalio 24 d.), geriau žinomas kaip tiesiog Drake – kanadiečių reperis, dainų autorius ir aktorius. Gimė ir augo Toronte, Ontarijos provincijoje, Kanadoje. Pirmiausia išgarsėjo kaip aktorius, seriale „Degrasis: Nauja Karta“ („Degrassi: The Next Generation“) suvaidinęs Jimmy Brooks. Vėliau išgarsėjo kaip reperis, išleidęs kelis dainų rinkinius. 2009 m. jį pastebėjo hiphopo atlikėjas Lil Wayne ir Drake pasirašė kontraktą su Wayne įrašų kompanija „Young Money“.

Per savo karjerą atlikėjas kol kas yra išleidęs keturis studijinius albumus bei penkis dainų rinkinius. Naujausiasis, „Views“, debiutavo pirmoje vietoje daugelyje albumų reitingų.

Diskografija 
 Room for Improvement (2006)
 Comeback Season (2007)
 So Far Gone (2009)
 Thank Me Later (2010)
 Take Care (2011)
 Nothing Was the Same (2013)
 If You're Reading This It's Too Late (2015)
 What a Time to Be Alive (2015) (kartu su Future)
 Views (2016)
 More Life (2017)
 Scorpion (2018)

Nuorodos 
 
 

Kanados dainininkai
Hiphopo atlikėjai
If You're Reading This It's Too Late

If You’re Reading This It’s Too Late – ketvirtasis kanadiečių reperio Drake dainų rinkinys („mixtape“), išleistas 2015 m. vasario 13 d. Dažniausiai tokio tipo įrašų rinkiniai būna išleidžiami nemokamai, tačiau šis buvo mokamas. Dėl šios priežasties, rinkinys neoficialiai laikomas kaip ketvirtasis atlikėjo studijinis albumas. Nepaisant to, Drake albumą laiko įrašų rinkiniu.

Albumas buvo išleistas netikėtai ir be jokio ankstesnio reklamavimo. Tai nesutrukdė, kad per pirmą savaitę vien Jungtinėse Valstijose būtų parduota 535 tūkstančiai albumo kopijų. Jis susilaukė labai teigiamų kritikų įvertinimų ir debiutavo pirmoje „Billboard 200“ topo vietoje.

2016 m. „Grammy“ apdovanojimuose „If You’re Reading This It’s Too Late“ buvo nominuotas geriausio repo albumo nominacijoje, o singlas „Energy“ – geriausios repo dainos.

Dainų sąrašas 

2015 albumai
Drake albumai
I Forget Where We Were

I Forget Where We Were – antrasis studijinis britų muzikanto Ben Howard albumas, išleistas 2014 m. spalio 20 d. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumo topo vietoje.

Dainų sąrašas 

2014 albumai
Ella Henderson

Gabriella Michelle „Ella“ Henderson (g. 1996 m. sausio 12 d.) – britų dainininkė ir dainų autorė. Ji išgarsėjo 2012 m., kai pateko į konkurso „The X Factor“ finalinį dvyliktuką ir konkurse užėmė šeštąją vietą. Neilgai trukus atlikėja pasirašė kontraktą su „Syco“ įrašų kompanija.

Henderson dar labiau išgarsėjo, kai 2014 m. išleido singlą „Ghost“, parašytą kartu su grupės „OneRepublic“ lyderiu Ryan Tedder. Daina pasiekė pirmąją vietą „UK Singles Chart“ tope ir jo top penketuke išbuvo dar aštuonias savaites. Atlikėjos debiutinis albumas „Chapter One“ buvo išleistas 2014 m. spalį ir pasiekė pirmąją vietą Jungtinėje Karalystėje.

Diskografija 
 Chapter One (2014)

Nuorodos 
 

Jungtinės Karalystės atlikėjai
Chapter One

Chapter One – debiutinis studijinis britų dainininkės ir dainų autorės Ella Henderson albumas, išleistas 2014 m. spalio 10 d. Pirmasis albumo singlas „Ghost“ pasiekė pirmąją vietą Jungtinės Karalystės ir Airijos singlų topuose, taip pat pateko į dešimtuką dar daugybėje pasaulio šalių. Pats albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje. 2015 m. sausį albumas tapo platininiu, kadangi buvo parduota virš 300 tūkstančių kopijų.

Dainų sąrašas 

2014 albumai
Alt-J

alt-J (dar žinoma kaip ∆) – britų indie roko grupė iš Lidso. Pirminė grupės sudėtis buvo Gwil Sainsbury (gitara ir bosinė gitara), Joe Newman (gitara ir vokalas), Gus Unger-Hamilton (klavišiniai ir vokalas) bei Thom Green (būgnai).

2012 m. gegužę grupė išleido savo debiutinį albumą „An Awesome Wave“ ir už jį laimėjo „Mercury Prize“, kuris teikiamas geriausiam tų metų britiškam albumui. 2014 m. grupę paliko Gwil Sainsbury. Tais pačiais metais buvo išleistas antrasis albumas „This Is All Yours“, kuris pasiekė pirmąją vietą Jungtinėje Karalystėje. Vietoj Sainsbury prie grupės prisidėjo Cameron Knight, grojantis gitara bei bosine gitara.

2018 m. vasario 6 d. grupė koncertavo Lietuvoje, Vilniaus „Compensa“ koncertų salėje.

Grupės nariai 
 Joe Newman – gitara, vokalas (2007-dabar)
 Thom Green – būgnai (2007-dabar)
 Gus Unger-Hamilton – klavišiniai, vokalas (2007-dabar)

Buvę nariai
 Gwil Sainsbury – gitara, bosinė gitara (2007–2014)
 Cameron Knight – gitara, bosinė gitara (2014-2016)

Diskografija 
 An Awesome Wave (2012)
 This Is All Yours (2014)
 Relaxer (2017)

Nuorodos 

 

Indie rock atlikėjai
Jungtinės Karalystės atlikėjai
This Is All Yours

This Is All Yours – antrasis studijinis britų indie roko grupės „alt-J“ albumas, išleistas 2014 m. rugsėjo 22 d. Tai – pirmasis grupės albumas, išleistas po to, kai grupę paliko bosistas Gwil Sainsbury. Grupė teigia, jog didžioji albumo dalis buvo parašyta koncertinių turų metu. Taip pat, dainose pasikartoja Naros miesto Japonijoje motyvas. Dainoje „Hunger of the Pine“ skamba dainininkės Miley Cyrus vokalas.

Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje. Albumas buvo nominuotas Grammy apdovanojimuose, geriausio alternatyvios muzikos albumo nominacijoje, tačiau nelaimėjo.

Dainų sąrašas 

2014 albumai
Gian Galeazzo Sforza

Gian Galeazzo Sforza (piln. , 1469 m. birželio 20 d. – 1494 m. spalio 21 d. Pavija) – Milano hercogas nuo 1476 iki 1494 metų.

Biografija 
Galeaco Marija Sforcos ir Bonos Savojietės vyresnysis sūnus. Po tėvo užmušimo, septynerių metų amžiuje paveldėjo Milano hercogo titulą. 1477 m. sausio 3 d. jo motina, Bona Savojietė, buvo paskelbta regente. Hercogystę ji valdė su jo užmušto vyro sekretoriumi Francesko Simonetu.

Tačiau netrukus Gian Galeazzo dėdė Lodovikas pradėjo rinkti tikrą valdžią. Hercogo titulą nešiojo berniukas, o valdė Lodovikas. Tam, kad įtvirtinti aljansą tarp Milano hercogystės ir Neapolio karalystės, jis apvesdino giminaitį su Izabele Aragoniete (1470–1524), Neapolio karaliaus Alfonso II dukterimi. Vestuvės įvyko 1489 m. vasario 2 d.; sutuoktiniai turėjo tris vaikus:

 Ipolita (1490–1501);
 Frančeskas (1491–1512);
 Bona (1495–1557), gimė trys mėnesiai po tėvo mirties. Ištekėjo už Lenkijos karaliaus Zigmanto Senojo.

Gian Galeazzo Sforza mirė būdamas 25 metų.

Nuorodos 
 Gian Galeazzo Sforza genealogija

Sforcos
Italijos valdovai
No Sound Without Silence

No Sound Without Silence – ketvirtasis studijinis airių poproko grupės „The Script“ albumas, išleistas 2014 m. rugsėjo 12 d. Didžioji albumo dalis buvo įrašyta „#3“ albumo pasaulinio turo metu grupės autobuse. Albumas susilaukė įvairių kritikų įvertinimų, tačiau tai nesutrukdė jam debiutuoti pirmoje Jungtinės Karalystės albumų topo vietoje.

Dainų sąrašas 

2014 albumai
Henrikas Gudavičius

Henrikas Gudavičius (g. 1943 m. balandžio 10 d.) – Lietuvos gamtininkas, kraštotyrinkas, rašytojas, žurnalistas. Dzūkijos nacionalinio parko darbuotojas.

Gimė Žemaitijoje, Kelmės rajone, Kalniškių kaime, lankė Varputėnų pagrindinę mokyklą, 1960 m. baigė Šaukėnų vidurinę mokyklą. Mokėsi Žemės ūkio akademijoje Kaune, 1965 m. įgijo agronomo specialybę. Dėstė filosofiją ir vokiečių kalbą LŽŪA, dirbo miškininku ar su geologais Šešuoliuose, Baškirijoje, Kalnų Altajuje, Biržų girioje, kolūkio brigadininku. Jo pastebėjimus pradėjo spausdinti žurnalas „Nemunas“. Vėliau 10 metų Henrikas Gudavičius dirbo „Komjaunimo tiesoje“, kur buvo atsakingas už gamtosaugos skiltį, „Valstiečių laikraščio“ redakcijoje, „Moksleivyje“.

1990 m. persikėlė į Dzūkiją, prie Liškiavos, ir tapo Dzūkijos nacionalinio parko darbuotoju. Rinko duomenis apie krašto gamtą, užrašinėjo vietos gyventojų pasakojimus, kūrybą. 1991 metais gamtininko iniciatyva pradėjo eiti Dzūkijos nacionalinio parko laikraštis „Šalcinis“, ilgą laiką buvęs vieninteliu to krašto periodiniu leidiniu, propagavusiu ir fiksavusiu Dzūkijos gamtos ir etnokultūros vertybes. Vėliau jo dėka pradėta leisti ir knygų serija apie etnografinius Dzūkijos parko kaimus – Musteiką, Mardasavą, Rudnią, Liškiavą ir kt. Dabar bendradarbiauja su Alytaus krašto laikraščiu „Dainava“, gamtosaugos žurnalu „Žaliasis pasaulis“, nuo 2008 m. rašo tinklalapiui bernardinai.lt. 2013 metais Lietuvos rašytojų sąjungos leidykla išleido H. Gudavičiaus novelių, esė bei dienoraščių knygą „Gamtmeldžio sodas“. Nuo 2008-ųjų gamtininko dienoraščio mintys skelbiamos Bernardinai.lt, o 2014 m. šie tekstai sugulė į knygą „Laiškai iš kaimo“, kurioje autorius dalijasi gamtos paslaptimis, savita pasaulėžiūra, globaliojo pasaulio problemomis, matomomis iš Dzūkijos nacionalinio parko erdvės, ir ilgamečių gamtmeldžio patirčių.

H. Gudavičius Liškiavoje įrengė botanikos sodą. Jis renka savo išaugintų nykstančių ir į Raudonąją knygą įtrauktų augalų sėklas. Henrikas Gudavičius už nuopelnus Varėnos krašto kultūrai 1996 m. buvo apdovanotas „Sidabrinės bitės“ ženklu, o 1998 m. Aplinkos ministerija H. Gudavičiui skyrė Česlovo Kudabos premiją. 2018 m. kartu su Algimantu Černiausku apdovanotas Jono Basanavičiaus premija. Nuo 2019 m. – Lietuvos rašytojų sąjungos narys.

Bibliografija 
 Raistelio šviesa (1985 m.)
 Žemdirbio laukas (1988 m.)
 Lietuvos draustiniai (1989 m., su autorių kolektyvu)
 Musteika (1997 m.)
 Margionys (1998 m.)
 Mardasavas (1999 m.)
 Merkinės istorijos bruožai (2004 m., su autorių kolektyvu)
 Kur šaltiniai alma (2005 m., su autorių kolektyvu)
 Gamtmeldžio sodas (2013 m.)
 Laiškai iš kaimo (2014 m.)
 Klaidžioja kažkas prie Krūčiaus: laiškai iš kaimo (2018 m.)

Šaltiniai 

Lietuvos kraštotyrininkai
Lietuvos žurnalistai
Lietuvos rašytojai
Aplinkosaugininkai
Royal Blood

Royal Blood – britų roko grupė iš Braitono, susikūrusi 2013 m. Grupę sudaro Mike Kerr (bosinė gitara ir vokalas) bei Ben Thatcher (būgnai). Grupės debiutinis albumas „Royal Blood“ buvo išleistas 2014 m. rugpjūtį ir debiutavo pirmoje Jungtinės Karalystės albumų topo vietoje. Grupė taip pat susilaukė didžiulio palaikymo iš kitų roko muzikos atstovų: „Led Zeppelin“ gitaristas Jimmy Page gyrė jų kokybiškumą bei inovatoriškumą, o grupė „Foo Fighters“ net pasikvietė juos kaip apšildančią grupę savo pasauliniame ture.

Grupės nariai 
 Mike Kerr – vokalas, bosinė gitara (2013–present)
 Ben Thatcher – būgnai (2013–present)

Diskografija 
 Royal Blood (2014)
 How Did We Get So Dark? (2017)

Nuorodos 
 

Anglijos roko atlikėjai
Hardroko atlikėjai
Royal Blood (albumas)

Royal Blood – debiutinis to paties pavadinimo grupės studijinis albumas, išleistas 2014 m. rugpjūčio 22 d. Albumas buvo puikiai įvertintas kritikų, taip pat net nuominuotas „Mercury Prize“ apdovanojimui, kuris teikiamas už geriausią metų albumą. Taip pat jis buvo puikiai perkamas ir debiutavo pirmoje vietoje Jungtinės Karalystės albumų tope. Albumas tapo geriausiai parduodamu britišku roko albumu per trejus metus.

Dainų sąrašas 

2014 albumai
Collabro

Collabro – britų grupė, 2014 m. laimėjusi „Britain’s Got Talent“ talentų konkursą. Grupės atliekama muzika yra suderinta su vaidinimu, todėl grupė laikoma muzikinio teatro atstovais. 2014 m. rugpjūtį buvo išleistas grupės debiutinis albumas „Stars“, kuris debiutavo pirmoje Jungtinės Karalystės albumų topo vietoje.

Diskografija 
 Stars (2014)
 Act Two (2015)

Anglijos atlikėjai
Stars (Collabro albumas)

Stars – debiutinis britų muzikinio teatro grupės „Collabro“ albumas, išleistas 2014 m. rugpjūčio 15 d. Albume esančios dainos yra perdainuotos iš įvairių spektaklių, filmų ar kitų grupių. Nors pats albumas susilaukė įvairių kritikų įvertinimų, tai nesutrukdė jam pasiekti pirmąją vietą Jungtinės Karalystės albumų tope.

Dainų sąrašas 

2014 albumai
48:13

48:13 – penktasis studijinis britų roko grupės „Kasabian“ albumas, išleistas 2014 m. birželio 6 d. Grupė albumą pavadino pagal tai, kiek jis trunka. Pirmasis singlas „eez-eh“ buvo išleistas 2014 m. balandį ir pasiekė pirmąją vietą „UK Singles Chart“ tope. Pats albumas taip pat debiutavo pirmoje Jungtinės Karalystės albumų topo vietoje. Tai – grupės ketvirtasis albumas iš eilės, pasiekęs pirmąją vietą.

Dainų sąrašas 

2014 albumai
Sheezus

Sheezus – trečiasis studijinis britų atlikėjos Lily Allen albumas, išleitas 2014 m. gegužės 2 d. Tai – pirmasis atlikėjos albumas, išleistas po jos muzikinės karjeros pertraukos, kuri prasidėjo 2009 m. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas antru iš eilės atlikėjos albumu, pasiekusiu pirmąją vietą. Albumo pavadinimas yra Kanye West albumo „Yeezus“ parodija.

Dainų sąrašas 

2014 albumai
Stepinė kamanė

Stepinė kamanė (Bombus pomorum) – bičių (Apidae) šeimos vabzdžių kamanių genties rūšis, paplitusi Europoje iki Pietų Uralo, Vakarų Rusijoje, Turkijoje.

Biologija 

Kamanės motinėlė 20–22 mm, darbininkė apie 14 mm, patinėlis 15 mm dydžio. Krūtinėlė padengta juodais ar juodai rusvais plaukeliais, neretai, ypač pas patinėlius, su geltonų, pilkų ar rausvų plaukelių priemaiša priekyje. 3–6 nugarėlės segmentai padengti oranžiniais (patinėlių) arba raudonais (patelių) plaukeliais.

Gyvena sausokose natūraliose ar smarkiai sulaukėjusiose kultūrinėse pievose, ypač esančiose kalvų šlaituose. Lanko įvairių augalų žiedus, bet dažniau nutupia ant ežeininių augalų: vaistinių godų, paprastųjų ežeinių bei raudonųjų dobilų. Intensyvios žemdirbystės vietose kamanėms gali pritrūkti maisto, dėl to šeimos nusilpsta, užaugina mažai palikuonių. Šeimas sudaro iki 50–70 individų. Įsirengia požeminius lizdus. Žiemoja tik apvaisintos patelės. Peržiemojusios jos pasirodo gana vėlai – gegužės antroje pusėje. Patinėliai užauga liepos pabaigoje ir kartu su darbininkėmis aptinkami iki rudens.

Populiacija Lietuvoje 

Rūšis Lietuvoje saugoma nuo 1976 m. 1935–1939 m. ją aptiko ir surinko individų pavyzdžius gamtininkas Valerijonas Straševičius (1885–1968). Stepinės kamanės surastos prie Augustavo ir Naujadvario (Panevėžio raj.). Panevėžio kraštotyros muziejuje eksponuojama paties gamtininko 20 kamanių kolekcija. 1980 m. stepinė kamanė rasta prie Obelijos ežero (Alytaus raj.), 1986 m. – prie Seirijų (Lazdijų raj.), 1999–2000 m. keliose vietose tarp Kalvarijos ir pasienio su Lenkija. Spėjama, kad šiuo metu dar gyvena į vakarus nuo Kalvarijos iki Vištyčio ežero.

1999 m. Lietuvos paštas išleido pašto ženklą, skirtą stepinei kamanei.

Šaltiniai

Nuorodos 

 Kamanių rūšinė sudėtis Lietuvoje

Kamanės
Didžiaakė kamanė

Didžiaakė kamanė (Bombus confusus) – bičių (Apidae) šeimos vabzdžių kamanių genties rūšis, paplitusi Europoje, nuo pietų iki Latvijos, Pietų Rusijos.

Saugoma rūšis Lietuvos raudonojoje knygoje.

Biologija 

Patinai nuo kitų kamanių skiriasi neįprastai didelėmis akimis, o judrumu labiau primena vikrias muses nei bites. Peržiemojusios patelės pasirodo gegužės pradžioje. Gyvena sausokose natūraliose ar smarkiai sulaukėjusiose kultūrinėse pievose, ypač kalvų, upių slėnių,  ar paežerių šlaituose. Lanko įvairių augalų žiedus, bet dažniausiai vaistinių godų, raudonųjų dobilų.

Populiacija Lietuvoje 

Didžiaakė kamanė Lietuvoje saugoma nuo 1976 m. Rasta Alytaus, Kaišiadorių, Lazdijų, Marijampolės, Molėtų, Panevėžio, Prienų, Varėnos ir Vilniaus rajonuose. Iš viso pagauta 50 individų. Dažniausiai aptiktos pavienės kamanės. Pirmenybę teikia agrokraštovaizdžiui su vyraujančiais sunkiais dirvožemiais. Stebimas rūšies pagausėjimas, bet neaišku, ar tai lemia natūrali populiacinė dinamika, ar žemės naudojimo permainos.

Šaltiniai

Nuorodos 

 Kamanių rūšinė sudėtis Lietuvoje

Kamanės
Monika Linkytė

Monika Linkytė (g. 1992 m. birželio 3 d.) – Lietuvos dainininkė, išgarsėjusi dalyvavimu 2015 m. „Eurovizijos“ dainų konkurse, kartu su Vaidu Baumila. Monika taip pat dalyvavo „Eurovizijos“ atrankoje nuo 2010 iki 2015 metų, „Lietuvos talentuose“ 2011 metais ir „Lietuvos balse“ 2014 metais.

Biografija 
Baigusi gimnaziją Gargžduose, M. Linkytė įstojo į Vilniaus universitetą, kur, Medicinos fakultete, baigė tris visuomenės sveikatos bakalauro programos semestrus. Nuo 2014 m. rugsėjo VU Teisės fakultete studijavo teisę, tačiau 2016 metais pasirinko muzikos kūrybos studijas BIMM Institute Londone.

Karjera 
Nors vaikystėje M. Linkytė norėjo būti šokėja, pianino pamokose susidūrusi su muzika panoro siekti dainininkės karjeros. Nuo 2006 iki 2008 m. Monika dalyvavo įvairiuose konkursuose, kuriuose pasiekė aukštų vietų. 2007 m. ji dalyvavo atrankoje į 2007 m. vaikų „Eurovizijos“ dainų konkursą.

Monika taip pat dalyvavo „Eurovizijos“ atrankoje nuo 2010 iki 2015 metų. 2014 m. ji atstovavo Lietuvai Jūrmaloje organizuotame konkurse „New Wave“ su daina „Tonight“ ir jame užėmė 4 vietą. Tais pačiais metais atlikėja varžėsi „Lietuvos balso“ antrajame sezone ir užėmė antrąją vietą. Su Vaidu Baumila 2015 m. laimėjusi šalies atranką, gavo teisę atstovauti šaliai 2015 m. „Eurovizijos“ dainų konkurse Vienoje. Ten duetas su daina „This Time“ (liet. Šįkart) pateko į finalą, kuriame užėmė 18-ą vietą. Tų pačių metų rugsėjį ji išleido savo debiutinį albumą „Walk With Me“, kuris išreklamuotas pastarosios eurovizinės dainos ir bene populiariausio atlikėjos singlo „Po dangum“. Tiek singlas, tiek albumas tapo platininiais. 2015 m. M.A.M.A. apdovanojimų ceremonijos metu jai buvo įteikti metų albumo (už „Walk with Me
“), metų dainos (už „Po dangum“) ir metų atlikėjos apdovanojimai. 2016 m. M.A.M.A. apdovanojimuose ji dar kartą buvo nominuota metų atlikėjos apdovanojimui.

Diskografija

Eurovizijos dainų konkursas

Apdovanojimai

Išnašos 

Lietuvos atstovai Eurovizijoje
Pop dainininkai
Lietuvos dainininkai
2015 m. Eurovizijos dalyviai
Smoke + Mirrors

Smoke + Mirrors – antrasis studijinis amerikiečių alternatyvaus roko grupės „Imagine Dragons“ albumas, išleistas 2015 m. vasario 17 d. Nors albumas susilaukė skirtingų kritikų įvertinimų, tai nesutrukdė jam debiutuoti pirmosiose Jungtinės Karalystės albumų topo ir JAV „Billboard 200“ vietose.

Dainų sąrašas 
Visas dainas parašė „Imagine Dragons“ (Ben McKee, Daniel Platzman, Dan Reynolds ir Wayne Sermon), išskyrus, kur išskirta.

2015 albumai
Paolo Nutini

Paolo Giovanni Nutini (g. 1987 m. sausio 9 d.) – škotų dainininkas, dainų autorius ir muzikantas. 2006 m. atlikėjas išleido savo debiutinį albumą „These Streets“ ir iškarto susilaukė sėkmės – albumas debiutavo trečioje vietoje Jungtinėje Karalystėje. 2009 m. buvo išleistas antrasis albumas „Sunny Side Up“, kuris debiutavo jau pirmoje vietoje. Abu albumai Jungtinėje Karalystėje jau yra tapę penkiskart platininiais. Po penkerių metų pertraukos, Nutini 2014 m. balandį išleido trečiąjį albumą, „Caustic Love“. Albumas susilaukė itin teigiamų kritikų įvertinimų, debiutavo pirmoje vietoje ir 2014 m. birželį tapo platininiu.

2014 m. liepą Paolo Nutini BBC buvo paskelbtas šiuo metu garsiausiu Škotijos atlikėju.

Diskografija 
 These Streets (2006)
 Sunny Side Up (2009)
 Caustic Love (2014)

Nuorodos 
 

Jungtinės Karalystės atlikėjai
Caustic Love

Caustic Love – trečiasis studijinis škotų dainininko Paolo Nutini albumas, išleistas 2014 m. balandžio 14 d. Tai buvo pirmasis atlikėjo albumas, išleistas praėjus penkeriems metams nuo ankstesniojo „Sunny Side Up“. Albumas susilaukė teigiamų kritikų įvertinimų, kurie albumą net vadino „geriausiu Jungtinės Karalystės R&B albumu nuo 1970-ųjų blue-eyed soul suklestėjimo“. Per pirmąją savaitę vien Jungtinėje Karalystėje buvo parduota 109,000 kopijų ir jis debiutavo pirmoje vietoje. 2014 m. gruodžio 8 d. albumas buvo įtrauktas į geriausių 2014-ujų iTunes parduotuvės albumų sąrašą.

Dainų sąrašas 

2014 albumai
Education, Education, Education & War

Education, Education, Education & War – penktasis studijinis britų roko grupės „Kaiser Chiefs“ albumas, išleistas 2014 m. kovo 31 d. Tai buvo pirmasis grupės albumas, kuriame groja naujasis grupės būgnininkas Vijay Mistry. Albumas susilaukė skirtingų kritikų įvertinimų, tačiau debiutavo pirmoje Jungtinės Karalystės topo vietoje ir tą vietą išlaikė dvi savaites.

Albumo pavadinimas yra užuomina į 2005 m. Tony Blair pasakytą kalbą apie švietimo svarbą.

Dainų sąrašas 

2014 albumai
Sam Bailey

Samantha Florence „Sam“ Bailey (g. 1977 m. birželio 29 d.) – britų dainininkė, geriausiai žinoma kaip 2013 m. „The X Factor“ konkurso nugalėtoja. 2014 m. vasarį atlikėja apšildė Beyoncé, o kovą išleido debiutinį albumą „The Power of Love“. Albumas debiutavo pirmoje Jungtinės Karalystės albumų topo vietoje.

Diskografija 
 The Power of Love (2014)

Nuorodos 
 

Anglijos pop dainininkai
The Power of Love

The Power of Love – debiutinis britų atlikėjos Sam Bailey albumas, išleistas 2014 m. kovo 21 d. Prieš išleidžiant albumą, Bailey 2013 m. laimėjo „The X-Factor“ konkursą. Visos albumo dainos, išksyrus „Treasure“, yra kitų atlikėjų dainų koveriai. Albumas susilaukė skirtingų kritikų nuomonių, kurie gyrė jos dainavimo sugebėjimus, tačiau peikė originalaus turinio turinio trūkumą. Albumas debiutavo pirmoje Jungtinės Karalystės albumų topo vietoje.

Dainų sąrašas 
 Visas dainas prodiusavo Graham Stack ir Matt Furmidge, išskyrus „Ain’t No Mountain High Enough“ (prodiustuota Stack, Furmidge, Ray Hedges ir Nigel Butler).

2014 albumai
Laiboji vyrskydė

Laiboji vyrskydė (Androsace filiformis) – raktažolinių (Primulaceae) šeimos vyrskydžių (Androsace) genties augalų rūšis. Paplitusi Šiaurės ir Rytų Europoje, Sibire, Tolimuosiuose Rytuose, Centrinėje Azijoje, Mongolijoje, Japonijoje, Kinijoje, Himalajuose.

Biologija 

Augalas žolinis, vienametis, 5–15 cm aukščio. Jo lapai ovališki, išsidėstę prie stiebo pagrindo – sutelkti skrotelėje. Smulkūs balti žiedai pakibę skėtiškuose žiedynuose ilgais stipinais. Žydi liepos–gegužės mėn. Dauginasi sėklomis. Vaisius – dėžutė. Auga pelkėtose, užliejamose pievose, ežerų ir upių pakrantėse, išretėjusiuose šlapiuose miškuose ir krūmuose.

Populiacija Lietuvoje 

Lietuvoje laiboji vyrskydė nuo 1989 m. įrašyta į Lietuvos raudonąją knygą. Vienintelė radavietė žinoma Lukšių apylinkėse Šiaulių rajone. Populiacija įsikūrusi antropogeninėje zonoje (miško kvartalų linijoje), negausi, auga ant šlapio Švendrės miško keliuko Švendrės botaniniame draustinyje. 2001 m. draustinio teritorijoje ant kvartalinių linijų, keliukų su praardyta žolių danga priskaičiuota apie 300 augalų. Rūšies išnykimą gali lemti per didelis keliuko ištrypimas ar leidimas jam visiškai užželti. Vyrskydė taip pat reta kaimyninėje Latvijoje.

Šaltiniai 

Raktažoliniai
Johann Georg

Johanas Georgas, pravadintas Ekonominis (; 1525 m. rugsėjo 11 d., Kiolnas – 1598 m. sausio 8 d., Kiolnas) – Brandenburgo kurfiurstas, Hohencolernų dinastijos atstovas.

Po tėvo kurfiursto Joachimo II Hektoro ir dėdės Johano Kiustrinsko mirties (abu mirė 1571 metais) sujungė į savo rankas visas Brandenburgo žemes.

Šeima 
Nuo trijų žmonų pas Johaną buvo 23 vaikai; su paveldimu princu Joachimu Frydrichu prasidėjo ginčas, kada jis vaikų nuo paskutinės santuokos interesais norėjo padalinti Brandenburgo valdas prieštaraujant Hohencolernų šeimos teisei („Dispositio Achillea“).

Pirmoji žmona – Sofija fon Lignic (nuo 1545 iki 1546). Jų sūnus:
 Joachimas III Frydrichas (1546–1608), Brandenburgo kurfiurstas

Antroji žmona – Sabina Brandenburg-Ansbach (nuo 1548 iki 1575). Jų vaikai:
 Georgas Albrechtas (1555–1557)
 Erdmutas (1562–1623)
 Ana Marija (1567–1618)
 Sofija (1568–1622)
 dar du sūnūs ir penkios dukterys mirė kūdikystėje.

Trečioji žmona – Elžbieta Angaltė (nuo 1577 iki 1598). Jų vaikai:
 Kristianas (1581–1655), Branenburg-Baireito markgrafas
 Magdalena(1582–1616), ištekėjo už Heseno-Darmštadto landgrafo Liudviko V
 Ernstas (1583–1625), Brandenburg-Ansbacho markgrafas
 Agnesa (1584–1629)
 Frydrichas (1588–1611), Brandenburgo markgrafas
 Elžbieta Sofija (1589–1629)
 Dorotėja Sibilė (1590–1625)
 Georgas Albrechtas (1591–1615), Brandenburgo markgrafas
 Žygimantas (1592–1640)
 Johanas (1597–1627)
 Johanas Georgas (1598–1637)

Nuorodos

Galerija 

|-

Hohencolernai
Brandenburgo kurfiurstai
D'Nash

„D’Nash“ (iki 2007 m. – NASH) buvo ispanų muzikos grupė, 2007 metais „Eurovizijos“ dainų konkurse atstovavusi Ispanijai.

Nariai 
 Basty – Esteban Piñero Camacho (g. 1981 m. vasario 28 d. Kadise, Andalūzija)
 Mikel – Michael Hennet Sotomayor (g. 1983 m. sausio 20 d. Puerto de la Kruse, Kanarai)
 Javi – Francisco Javier Álvarez Colinet (g. 1983 m. balandžio 30 d. Sevilijoje, Andalūzija)
 Ony – Antonio Martos Ortiz (g. 1981 m. vasario 19 d. Valensijoje)

Biografija 
2006 m. vasarį grupė išleido pirmąjį singlą „Capaz de Todo“. Albumas analogišku pavadinimu buvo išleistas 2006 m. kovo mėnesį. 2006 m. birželio mėnesį išleido antrąjį singlą „¿Dónde Estás?“. Tų pačių metų lapkritį albumas buvo pakartotinai išleistas su dviem papildomomis dainomis „Qué Sabes del Amor“ ir „Más Allá de las Estrellas“.

2007 m. vasario 24 d. „D’Nash“ laimėjo Ispanijos televizijos projektą Misión Eurovisión 2007, skirtame išrinkti Ispanijos atstovą 2007 m. „Eurovizijoje“. Šiame konkurse grupė su daina „I Love You Mi Vida“ () užėmė 20 vietą.

2007 m. lapkritį grupė išleido naują singlą „Amanda“, o jau gruodžio mėnesį išleistas antrasis grupės albumas „Todo Va a Cambiar“. Ispanijoje buvo parduota per 35 000 kopijų, o muzikos įrašų tope Productores de Música de España albumas užėmė 39 vietą.

Diskografija

Albumai 
 2006: Capaz de todo
 2007: Todo va a cambiar
 2011: Garabatos

Singlai 
 2006: Capaz de todo
 2006: ¿Dónde Estás?
 2007: I Love You Mi Vida
 2007: Amanda
 2011: En el Medio de la Calle

Nuorodos 
 Oficiali grupės svetainė – dnash.es 

|-

Ispanijos atlikėjai
Pop atlikėjai
Ispanijos atstovai Eurovizijoje
2007 m. Eurovizijos dalyviai
Bugulmos–Belebėjaus aukštuma

Bugulmos–Belebėjaus aukštuma (, ) – aukštuma Rytų Europos lygumos pietryčiuose, Rusijoje, Tatarstano, Baškortostano, Samaros ir Orenburgo sričių plotuose. Sudaro kairiųjų Volgos, Belajos ir Kamos vandenskyrą. Aukštis iki 418 m. Sudaryta iš atskirų skliautgūbrių, suskaidyta upių, gausūs eroziniai kraštovaizdžiai. Yra karstinių urvų, bedugnių.

Būdingos miškastepės ir stepės (daugiausia išdirbtos). Yra naftos telkinių (Volgos–Uralo naftingasis baseinas).

Šaltiniai 

Rusijos reljefas
Aukštumos
Buda Kašaliova

Buda Kašaliova (, ) – miestas pietryčių Gudijoje, Gomelio srityje, 48 km į šiaurės vakarus nuo Gomelio. Rajono centras. Geležinkelio stotis prie Gomelio–Žlobino linijos. Maisto (duonos, sūrio) pramonė. Veikia agrotechnikos kolegija.

Istorija 

Budos gyvenvietė žinoma nuo 1824 m. Buda Kašaliovos miesto tipo gyvenvietė sudaryta 1938 m., o 1971 m. suteiktas miesto statusas.

Šaltiniai 

Gomelio srities miestai
Aitriakvapis piengrybis

Aitriakvapis piengrybis (Lactarius acerrimus) – ūmėdinių šeimos piengrybių genties nevalgomas grybas. Randamas visoje Europoje.

Biologija 

Simbiotrofas. Auga vasarą ir rudenį lapuočių miškuose, dažniausiai ąžuolynuose. Šiltesniuose kraštuose randamas plačialapių lapuočių miškuose. Tinka kalkingas ir neutralus dirvožemis.

Kepurėlė 2–10 cm skersmens, pradžioje lygi, vėliau įgaubta, kiek banguojančiais kraštais. Jos paviršius drėgnu oru slidus. Įvairių ochros atspalvių, tamsesnė centre, su išreikštais koncentriniais žiedais. Lakšteliai palyginti reti, ploni, nuaugtiniai, tos pačios spalvos kaip ir kepurėlė. Kotas iki 10 cm aukščio, 1,5 cm skersmens, tuščiaviduris, plikas, lygus, šviesesnis už kepurėlę. Trama tanki, balta, aitri. Sporų maišelis ochrinis, sporos 10-14×9-13 µm.

Populiacija Lietuvoje 

1992 m. aitriakvapis piengrybis įrašytas į Lietuvos raudonąją knygą.

Žinomos 4 populiacijos.

Šaltiniai

Nuorodos 

 Fotogalerija

Ūmėdiečiai
Budionovskas

Budionovskas () – miestas Rusijoje, Stavropolio krašte, 220 km į pietryčius nuo Stavropolio, prie Kumos upės. Rajono centras. Geležinkelio stotis prie linijos į Mineralinius Vandenis. Plentai į Mineralinius Vandenis, Kaspijską, Svetlogradą, Divnojė. Chemijos, lengvoji, maisto, odos apdirbimo, mašinų gamybos, statybinių medžiagų pramonė. Veikia krašto muziejus, kultūros namai.

Tautinė sudėtis: rusai – 87,7 %, armėnai – 7,5 %, ukrainiečiai – 1,8 %, kiti – 3 %.

Istorija 

XIII–XVI a. dabartinio Budionovsko vietoje klestėjo svarbus miestas, prekybinis centras – Madžaras. Čia gyveno tiurkų tautos, žydai, alanai, rusai. XV–XVI a. tiurkų valstybių karų metu sugriautas. Dar iki XIX a. pr. buvo išlikę mauzoliejų griuvėsiai. 1799 m. Madžaro vietoje armėnai įkūrė Sviatoj Kresto (Святой Крест) arba Karabagly miestą. 1883 m. įkurtas rusų stačiatikių vienuolynas. 1910 m. tapo apskrities centru. 1920 m. dėl antireliginių paskatų miestas pervadintas Prikumsku (Прикумск), o 1935 m. pavadintas Budionovsku tarybinio maršalo Semiono Budiono garbei. 1957–1973 m. vėl buvo grąžintas Prikumsko vardas. 1995 m. Budionovske čečėnų teroristai buvo užėmę ligoninę.

Šaltiniai 

Stavropolio krašto miestai
Reimso katedra

Reimso katedra () – bažnyčia Reimso mieste, kur buvo karūnuojami Prancūzijos karaliai. Katedra buvo pastatyta senos bažnyčios vietoje, kurią sunaikino 1211 m. gaisras.

Šioje vietoje 496 m. Šv. Remigijus pakrikštijo Chlodvigą, kuris buvo pirmasis frankų karalius. Romėnų laikais šioje vietoje buvo pirtys.

Šiandien katedra − tai pagrindinis Reimso turizmo objektas, kuris sulaukia apie vieną milijoną lankytojų per metus.

Šaltiniai 

Prancūzijos bažnyčios
Katedros
Katedra:Reimsas